Levr Oberou an Ebestel a lavar deomp e rene ar gristenien genta eur vuhez ken santel ma chôme ar baianed o-unan souezet ouz o gwelout. Kenteliou ha skoueriou ar Werchez a reas kalz, sklaer eo, evit lakaat ar gristenien da ren ar vuhez-se.  Ken santel egeto e vezimp ma ententomp mat pegen unanet e tleomp beza. Holl omp izili eun hevelep korf. Maz omp e korf hor Salver eun ezel yach ha leun a vuhez e chellimp ober vat dan izili gwan ha klañv. Izili gwan hor Salver eo an eneou gwall-gaset gant o youlou fall; e izili klañv eo ar becherien, hag e izili yach ha leun a nerz, an eneou e stad a chras.